als_Latn dik_Latn sag_Latn
Argjentina, vendi i helmuar nga "Monsanto"
Bioteknologjia amerikane shndërroi Argjentinën në prodhues të tretë më të madh të sojës në botë, por kimikatet që i lëshon shkaktuan edhe diçka tjetër. Ata infektuan shtëpitë dhe klasat, si dhe ujin për pije.
Më tepër mjekë dhe shkencëtarë paralajmërojnë që përdorimi i pakontrolluar mund të shkaktojë probleme shëndetësore që vetëm se u paraqitën në spitalet e këtij vendi. Numri i fermerëve të sëmurë nga kanceri është disa herë më i madh në farmat ku prodhohet soja.
Natasha Pisarenko nga „Associated press“ ka kaluar disa muaj duke fotografuar fermerët në Argjentinë për ta treguar problemin. Edhepse në pjesën më të madhe të Argjentinës pestidcidet dhe agrokimikatet janë të ndaluara në afërsi të shtëpive dhe shkollave, gazetarët nga „Associated press“ kanë gjetur shumë raste ku ky ligj është thyer.
Në 20 vitet e fundit, stërpikja e agrokimikateve është zmadhuar deri më 8 herë në Argjentinë. Glifosati, elementi më i rëndësishëm në prodhimet e Monsantos përdoret 8-10 herë më tepër sesa në SHBA. Rezultati është katastrofal.
Fermerët përziejnë helme pa mjete mbrojtëse, lëngu nga stërpikëset arrin në shkolla dhe shtëpi dhe në ujë, ndërsa fshatarët ruajnë ujë në enë ku më parë janë ruajtur pesticide. Mjekët paralajmërojnë që kjo mund të jetë arsyeja e paraqitjes së numrit të madh të problemeve shëndetësore në vend.
als_Latn als_Latn als_Latn als_Latn als_Latn als_Latn